Αρθρο 238

(1) Επίσημη Εφημερίδα των Ευρωπαϊκών Κοινοτήτων αριθ. L 302 της 15ης Νοεμβρίου 1985.

1. Αν η εφαρμογή του άρθρου 236 στην Πορτογαλία οδηγεί σε επίπεδο τιμών διαφορετικό από εκείνο των κοινών τιμών, οι τιμές για τις οποίες γίνεται στο τμήμα IV αναφορά στο παρόν άρθρο προσεγγίζουν το επίπεδο των κοινών τιμών, με την επιφύλαξη της παραγράφου 4, κάθε έτος κατά την έναρξη της περιόδου εμπορίας και σύμφωνα με τις παραγράφους 2 και 3.

2. Όταν για ένα προϊόν η τιμή στην Πορτογαλία είναι κατώτερη της κοινής τιμής, η προσέγγιση γίνεται σε επτά στάδια· η τιμή στην Πορτογαλία προσαυξάνεται διαδοχικά, στις έξι πρώτες προσεγγίσεις, κατά το ένα έβδομο, το ένα έκτο, το ένα πέμπτο, το ένα t]taqto, το ένα τρίτο και κατά το ήμισυ της διαφοράς που υπάρχει μεταξύ του επιπέδου της τιμής σε αυτό το κράτος μέλος και του επιπέδου των κοινών τιμών που εφαρμόζονται πριν από κάθε προσέγγιση. Η τιμή που προκύπτει από τον υπολογισμό αυτό αυξάνεται ή μειώνεται αναλογικά προς την ενδεχόμενη αύξηση ή μείωση της κοινής τιμής κατά την επόμενη περίοδο εμπορίας. Η κοινή τιμή εφαρμόζεται στην Πορτογαλία από την έβδομη προσέγγιση.

3. α) Όταν, για ένα προϊόν, η τιμή στην Πορτογαλία είναι ανώτερη από την κοινή τιμή, η τιμή σε αυτό το κράτος μέλος διατηρείται στο επίπεδο που προκύπτει από την εφαρμογή του άρθρου 236, η δε προσέγγιση προκύπτει από την εξέλιξη των κοινών τιμών κατά τη διάρκεια των επτά πρώτων ετών μετά την προσχώρηση.

Πάντως, η τιμή στην Πορτογαλία προσαρμόζεται στο βαθμό που είναι αναγκαίος για να αποφευχθεί η αύξηση της διαφοράς μεταξύ αυτής της τιμής και της κοινής τιμής.

Εξάλλου, αν οι πορτογαλικές τιμές, εκπεφρασμένες σε ECU,που καθορίστηκαν υπό το προηγούμενο εθνικό καθεστώς για την περίοδο εμπορίας 1985/86 οδηγήσουν σε υπέρβαση της διαφοράς που υφίσταται κατά την περίοδο εμπορίας 1984/85 μεταξύ των πορτογαλικών τιμών και των κοινών τιμών, η τιμή, που προκύπτει από την εφαρμογή των δύο προηγουμένων εδαφίων, στην Πορτογαλία μειώνεται κατά ποσό που θα καθοριστεί, ίσο προς ένα τμήμα της υπέρβασης, κατά τρόπο ώστε η υπέρβαση να απορροφηθεί πλήρως το αργότερο μέχρι την έναρξη της πέμπτης περιόδου εμπορίας μετά την προσχώρηση.

Με την επιφύλαξη του στοιχείου β), η κοινή τιμή εφαρμόζεται στην Πορτογαλία από την έβδομη προσέγγιση.

β) Στο τέλος του πέμπτου έτους από την ημερομηνία της προσχώρησης, το Συμβούλιο προβαίνει σε ανάλυση της εξέλιξης της προσέγγισης των τιμών. Για το σκοπό αυτό, η Επιτροπή διαβιβάζει στο Συμβούλιο, στο πλαίσιο των σχέσεων που αναφέρονται στο άρθρο 264 παράγραφος 2 στοιχείο γ), γνώμη η οποία συνοδεύεται ενδεχομένως με τις κατάλληλες προτάσεις.

Αν από την ανάλυση αυτή προκύπτει:

- ότι η διαφορά μεταξύ πορτογαλικών τιμών και κοινών τιμών μολονότι είναι υπερβολικά σημαντική για να μπορέσει να απορροφηθεί κατά τη διάρκεια της χρονικής περιόδου που εναπομένει για την προσέγγιση των τιμών δυνάμει της παραγράφου 2, φαίνεται παρά ταύτα ότι μπορεί να καλυφθεί μέσα σε μια περιορισμένη προθεσμία, η προβλεπόμενη αρχικά περίοδος προσέγγισης των τιμών μπορεί να παραταθεί· στην περίπτωση αυτή, οι τιμές διατηρούνται στο προηγούμενο επίπεδό τους σύμφωνα με τον κανόνα που προβλέπεται στο στοιχείο α),

- ότι η διαφορά μεταξύ πορτογαλικών τιμών και κοινών τιμών είναι υπερβολικά σημαντική για να μπορέσει να καλυφθεί μόνο μέσω της παράτασης της αρχικά προβλεπόμενης περιόδου προσέγγισης, μπορεί να αποφασιστεί ότι, εκτός από την παράταση αυτή, η προσέγγιση θα γίνει με την προοδευτική μείωση των πορτογαλικών τιμών, εκπεφρασμένων σε πραγματικές τιμές, συνοδευόμενη, εφόσον είναι ανάγκη από έμμεσες, προσωρινές και φθίνουσες ενισχύσεις προκειμένου να απαμβλυνθεί η επίπτωση της μείωσης αυτών των τιμών. Η χρηματοδότηση των ενισχύσεων αυτών βαρύνει τον πορτογαλικό προϋπολογισμό.

Το Συμβούλιο, με ειδική πλειοψηφία και μετά από πρόταση της Επιτροπής και διαβούλευση με το Ευρωπαϊκό Κοινοβούλιο, αποφασίζει τα μέτρα που αναφέρονται στο ανωτέρω εδάφιο.

4. Για την αρμονική λειτουργία της διαδικασίας της ένταξης, μπορεί να αποφασιστεί ότι, κατά παρέκκλιση από την παράγραφο 2, η τιμή ενός ή περισσοτέρων προϊόντων για την Πορτογαλία θα διαφέρει κατά τη διάρκεια μιας περιόδου εμπορίας από τις τιμές που προκύπτουν από την εφαρμογή αυτής της παραγράφου.

Η διαφορά αυτή δεν μπορεί να υπερβεί κατά 10% το ποσό της κίνησης των τιμών που πρέπει να πραγματοποιηθεί.

Στην περίπτωση αυτή, το επίπεδο των τιμών για την επόμενη περίοδο εμπορίας είναι εκείνο που θα προέκυπτε από την εφαρμογή της παραγράφου 2, αν η διαφορά δεν είχε αποφασιστεί. Για την εν λόγω, όμως, περίοδο εμπορίας, είναι δυνατόν να αποφασιστεί μια περαιτέρω διαφορά σε σχέση με το επίπεδο αυτό,σύμφωνα με τις προϋποθέσεις που αναφέρονται στο πρώτο και δεύτερο εδάφιο.

Η παρέκκλιση που προβλέπεται στο πρώτο εδάφιο δεν εφαρμόζεται για την τελευταία προσέγγιση που αναφέρεται στην παράγραφο 2.